Germania va deporta imigranții infractori în Siria. „Discutăm cu Guvernul sirian pentru a face acest lucru posibil”
Cancelarul german Olaf Scholz și-a anunțat intenția de a deporta imigranții infractori în Siria, anunțul fiind făcut pe fondul unei dezbateri interne puternice asupra imigrației înainte de alegerile parlamentare anticipate din 23 februarie, relatează agenția turcă de știri Anadolu. Într-o intervenție la postul public de televiziune ARD, duminică seară, Scholz a spus că Berlinul poartă discuții cu noul Guvern sirian pentru a promova un proces politic incluziv și stabilitate în țară, pe care el le-a descris drept condiții prealabile pentru potențialele deportări.